2. 10. 90 De Europæiske Fællesskabers Tidende Nr. C 248/7 
Udkast til 
RÅDETS DIREKTIV 
af . . . 
om tilpasning med henblik på anvendelse i Tyskland af en række fællesskabsdirektiver om 
varetransportstatistikker og prisstatistikker vedrørende gas og elektricitet 
(90/C 248/04) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om oprettelse af Det Euro­
pæiske Økonomiske Fællesskab, særlig artikel 213, 
under henvisning til udkast fra Kommissionen (J), 
under henvisning til udtalelse fra Europa-Parlamentet (2), 
under henvisning til udtalelse fra Det Økonomiske og Sociale 
Udvalg (3), og 
ud fra følgende betragtninger: 
Rådet har vedtaget direktiv 78/546/EØF (4), senest ændret 
ved direktiv 89/462/EØF (5), 80/1119/EØF (6) og 80/ 
1177/EØF (7), ændrede ved akten vedrørende Spaniens og 
Portugals tiltrædelse, vedrørende varetransportstatistikker; 
Rådet har vedtaget direktiv 90/377/EØF (8) om en fælles­
skabsprocedure med hensyn til gennemsigtighed af prisen på 
gas og elektricitet til den endelige forbruger i industrien; 
efter datoen for Tysklands forening finder fællesskabsretten 
uden videre anvendelse på den tidligere Tyske Demokratiske 
Republiks område; 
det er med henblik på udarbejdelse af transportstatistikkerne 
og en ligelig regional fordeling af disse nødvendigt at udvide 
indsamlingsområdet til også at omfatte den tidligere Tyske 
Demokratiske Republiks område; 
det er med henblik på statistikkerne over varetransport pr. 
jernbane nødvendigt at tilpasse listen over de administrative 
enheder, der forvalter de vigtigste jernbanenet; 
i forbindelse med udarbejdelse af prisstatistikker vedrørende 
gas og elektricitet er det med henblik på en ligelig fordeling på 
regioner og steder nødvendigt at udvide indsamlingsområdet 
til også at omfatte den tidligere Tyske Demokratiske Repu­
bliks område; 
det er som følge af den nuværende situation ikke muligt klart 
at angive, hvilke regioner og steder det drejer sig om — UDSTEDT FØLGENDE DIREKTIV: 
Artikel 1 
») EFT nr. ... 
2) EFT nr. ... 
3) EFT nr. ... 
4) EFT nr. L 168 af 26. 6. 1978, s. 29. 
5) EFT nr. L 226 af 3. 8. 1989, s. 8. 
6) EFT nr. L 339 af 15. 12. 1980, s. 30. 
7) EFT nr. L 350 af 23. 12. 1980, s. 23. 
8) EFT nr. L 185 af 17. 7. 1990, s. 16. 1. Med henblik på en ligelig regional fordeling af de 
statistiske oplysninger om varetransport, der er omhandlet i 
direktiv 78/546/EØF, 80/1177/EØF og 80/1119/EØF, 
angiver Tyskland inden datoen for foreningen, hvilke regio­
ner der er valgt for den tidligere Tyske Demokratiske 
Republiks område, og giver Kommissionen meddelelse 
herom. 
2. Med henblik på den statistiske registrering af vare­
transporten med jernbane inden for rammerne af regional 
statistik, som er omhandlet i direktiv 80/1177/EØF, med­
deler Tyskland inden datoen for foreningen navnene på de 
administrative enheder, som forvalter jernbanelinjer og 
-anlæg i det forenede Tyskland. 
Artikel 2 
Med henblik på en ligelig fordeling på regioner og steder af de 
prisstatistikker vedrørende gas og elektricitet, der er 
omhandlet i direktiv 90/377/EØF, angiver Tyskland inden 
datoen for foreningen regioner og steder for den tidligere 
Tyske Demokratiske Republiks område og giver Kommissio­
nen meddelelse herom. 
Artikel 3 
Kommissionen bemyndiges til at tilpasse: 
— bilag II i de direktiver, der er nævnt i artikel 1, stk. 1 
— artikel 1, stk. 2, litra a), i det direktiv, der er nævnt i 
artikel 1, stk. 2 
— bilag I og II i det direktiv, der er nævnt i artikel 2, efter 
først at have hørt det kompetente udvalg efter den i dette 
direktivs artikel 7 fastsatte procedure. 
Artikel 2 
Dette direktiv er rettet til medlemsstaterne. 
Udfærdiget i Bruxelles, den . . . 
På Rådets vegne 
Formand